संग्रहित व्यंग्यों में व्यंग्य भाषा प्रंसगानुकूल है। छत्तीसगढी के विलुप्त होते शब्दों का चयन और लोकोक्तियों एवं मुहावरों का सटीक प्रयोग व्यंग्यों को और ज्यादा प्रभावशाली बनाने में सर्वथा समर्थ सिद्ध हुआ है। धर्मेन्द्र निर्मल बहुत ही संभावना शील रचनाकार है। उनकी व्यंग्य रचनाओं से गुजरते हुए लगता है कि छत्तीसगढी के समर्थ व्यंग्य लेखकों के बीच स्थान बनाने में वे बहुत जल्दी समर्थ होगे। मैं आश्वस्त हूँ कि वे अनुभव और परिपक्वता के साथ व्यंग्य के नये तेवर और धारदार रचनाओं को लेकर पाठकों के बीच पुनः उपस्थित होंगे। तुहंर जउंहर होवय जैसे संग्रह हेतु धर्मेन्द्र निर्मल को हार्दिक बधाई।